laion/Wikipedia-Exotic huggingface dataset:
מוריץ סטילר

מוריץ (משה) סטילר (Mauritz Stiller;‏ 17 ביולי 1883, הלסינגפורס, הדוכסות הגדולה של פינלנד, האימפריה הרוסית – 18 בנובמבר 1928, סטוקהולם, שוודיה) היה שחקן, תסריטאי ובמאי יהודי, יליד פינלנד, מחלוצי הראינוע השוודי. בשנים 1912–1927 ביים 51 סרטים והופיע כשחקן בשמונה הפקות. נודע כמי שגילה וקידם את השחקנית גרטה גרבו. מוריץ (משה) סטילר נולד בפינלנד למשפחה יהודית שמוצאה בפולין וברוסיה. בילדותו התייתם מהוריו וגדל אצל ידידי המשפחה. אין ידיעות ברורות על לימודיו. בגיל 16 החל את דרכו כשחקן בתיאטרון השוודי בהלסינקי (אנ') ובהמשך פעל כבמאי. סטילר עבר לשוודיה מפינלנד כדי להימלט מהגיוס הכפוי לצבא רוסיה הצארית. ב-1910, אחרי סגירת "התיאטרון האינטימי" של סטרינברג בסטוקהולם (Strindbergs Intima Teater), השתמש סטילר במבנה להעלאת מחזות בבימויו ושינה את שמו ל-Lilla Teatern (כונה גם Lillan) – "התיאטרון הקטן". ב-1912 נשכר על ידי קרל מגנוסון (אנ') לכתוב ולביים סרטים קצרים לצד ויקטור שיוסטרום (Victor Sjöström) ‏(שוודית). לשניהם מיוחסת פריצת הדרך של הראינוע השוודי. הסרטים שבחר לביים נגעו בתחומים שונים – מריאליזם חברתי ועד עלילות היסטוריות ורומנטיות. ראויות לציון הגירסות החדשניות והפיוטיות שלו לרומנים האפיים של סלמה לגרלף. סרטו מ-1924, "אגדת יסטה ברלינג" (אנ'), שנעשה לפי ספרה של לגרלף מ-1891 והופק בכיכובה של גרטה גוסטפסון בת התשע-עשרה, הקנה לו מוניטין בינלאומיים. סטילר הגיע ב-1925 לארצות הברית עם גרטה גרבו בת טיפוחיו בהזמנת לואי ב. מאייר, ממקימי חברת הסרטים מטרו גולדווין מאייר. הוא הספיק לביים שלושה סרטים והשתתף בבימוי סרטים נוספים, אך לא מצא את דרכו בשיטת האולפנים ההוליוודית, שלא איפשרה לו שליטה מלאה בהפקה. אחרי מחלוקות עם ראשי מג"מ וחברת סרטי פרמאונט חזר ב-1928 לשוודיה ונפטר באותה שנה. סטילר לא הקים משפחה. הוא נקבר בחלקה היהודית בבית הקברות הצפוני (אנ') בסטוקהולם. ב-1960 הונצח בשדרת הכוכבים של הוליווד (1713 Vine Street). כתיב שמו שובש (Maurice Diller) והטעות תוקנה רק ב-1988. אנדרטה לזכרו הוקמה בעיר קריסטנסטאד (אנ'), שבה פעל אולפן הסרטים השוודי הראשון (Svenska Biografteatern), ובה התחיל סטילר את דרכו בראינוע. מדיה וקבצים בנושא מוריץ סטילר בוויקישיתוף מוריץ סטילר, במסד הנתונים הקולנועיים IMDb (באנגלית) מוריץ סטילר, באתר AllMovie (באנגלית) מוריץ סטילר, במסד הנתונים הקולנועיים KinoPoisk (ברוסית) מוריץ סטילר, באתר אנציקלופדיה בריטניקה (באנגלית) מוריץ סטילר במילון הביוגרפיות של פינלנד (בשוודית) ספרות על אודות מוריץ סטילר מוריץ סטילר, באתר "Find a Grave" (באנגלית) מוריץ סטילר; סרט תיעודי מ-1987, באורך 57 דקות, על חייו ועבודתו (בשוודית) פינלנד וחלקים נרחבים של פולין נכללו עד 1918 בתחומי האימפריה הרוסית סטילר קיבל אזרחות שוודית רק ב-1921 " ויקטור שיוסטרום, מוריץ סטילר ותור הזהב של הראינוע השוודי" באתר מוזיאון הסרטים האוסטרי (באנגלית) קברו של מוריץ סטילר בסטוקהולם
פרדיננד אומניאלה

פרדיננד אומניאלה אומורווה (באנגלית: Ferdinand Omanyala Omurwa; נולד ב-2 בינואר 1996 בניירובי שבקניה) הוא אתלט קנייתי, אלוף אפריקה (2022) בריצת 100 מטר. בשנת 2017 הושעה אומניאלה מפעילות למשך 14 חודשים בשל עבירת סימום, לאחר שחומר אסור נמצא בגופו. בשנת 2019 זכה אומורווה באליפות קניה בריצת 100 מטר. ב-30 במרץ 2021 קבע אומניאלה שיא קניה חדש בריצת 100 מטר לאחר שזכה עם תוצאה של 10.01 שניות בתחרות שנערכה בלאגוס שבניגריה. באולימפיאדת טוקיו 2020 שנערכה בשנת 2021 שבר אומניאלה פעם נוספת את שיא קניה בריצת 100 מטר, עם תוצאה של 10.00 שניות במקצה חצי הגמר, שלא הספיקה לו על-מנת להעפיל למקצה הגמר. בחודש אוגוסט הוא שבר פעם נוספת את שיא קניה, עם תוצאה של 9.86 שניות, והפך לקנייתי הראשון ששובר את מחסום עשר השניות. ב-18 בספטמבר הוא שבר את שיא אפריקה בריצת 100 מטר בתחרות שנערכה בניירובי שבקניה, עם תוצאה של 9.77 שניות. אומניאלה זכה במדליית זהב בריצת 100 מטר באליפות אפריקה באתלטיקה שנערכה בסנט פייר שבמאוריציוס, עם תוצאה של 9.927 שניות בגמר. ריצת 60 מטר: 6.57 שניות (2022) - שיא קניה ריצת 100 מטר: 9.77 שניות (2021) - שיא אפריקה פרדיננד אומניאלה, ברשת החברתית פייסבוק פרדיננד אומניאלה, ברשת החברתית אקס (טוויטר) פרדיננד אומניאלה, ברשת החברתית אינסטגרם פרדיננד אומניאלה, באתר olympedia.org פרדיננד אומניאלה, באתר התאחדות האתלטיקה הבין-לאומית Athlétisme : Ferdinand Omanyala Omurwa, l'exception kényane באתר sportnewsafrica (בצרפתית) Ferdinand Omanyala joins the sub 10 club, shatters own record באתר Daily Nation, ‏ 14 באוגוסט 2021 (באנגלית)
היילנד פארק (אילינוי)

היילנד פארק (באנגלית: Highland Park) היא עיר הממוקמת במחוז לייק שבמדינת אילינוי אשר בארצות הברית. לפי מפקד האוכלוסין האמריקני של שנת 2010 הכילה העיר באותה העת 29,763 תושבים, וצפיפות אוכלוסין של העיר הייתה 939.47 נפש לקמ"ר. היילנד פארק, אשר משתייכת ליישובי אזור הנורת' שור, מאופיינת בעושרה ובקהילה היהודית הגדולה יחסית שנמצאת בה. היילנד פארק כוללת מספר אטרקציות, כולל רובע קניות במרכז העיר ופסטיבל רוויניה אשר פעיל ברוב ערבי עונת הקיץ, ואשר מארח קונצרטים מז'אנרים רבים ושונים על מדשאה בגודל 20,000 מ"ר ובביתן המכיל 3,500 מושבים, או באודיטוריום סגור קטן יותר להופעות פחות פופולריות. לפי לשכת מפקד האוכלוסין של ארצות הברית העיר משתרעת על פני 31.68 קילומטר רבוע, מתוכם 31.6 קילומטר רבוע הם שטחי קרקע ו-0.09 קמ"ר הם שטחי מים. לפי מפקד האוכלוסין של שנת 2010 באותה העת הכילה היילנד פארק 29,763 תושבים. צפיפות האוכלוסין הייתה 939.47 תושבים לקמ"ר. מתוך 29,763 תושבי היילנד פארק 91.05% היו לבנים, 1.84% היו אפרו-אמריקאים, 0.18% היו אינדיאנים, 2.9% היו אסייתים, 0.03% היו מאיי האוקיינוס השקט, 2.51% היו מגזעים אחרים, ו-1.48% השתייכו לשני גזעים או יותר. מכלל אוכלוסיית היישוב 7.28% היו היספנים או לטינים מכל גזע. היילנד פארק הוא המיקום בו היה נמצא הבית הקודם של הדמויות הראשיות בסדרת הדרמה "האישה הטובה". בהיילנד פארק צולמו חלק מהסרטים שכתב וביים ג'ון יוז במהלך שנות ה-80, כולל "שמתי ברז למורה", "חלומות צעירים" (אנ'), "בת 16 הייתי" (אנ'), "הדוד באק" (אנ') ו"שכחו אותי בבית". סרטים פופולריים אחרים משנות ה-80 שצולמו או מתרחשים בחלקם בהיילנד פארק כוללים בין היתר את "אנשים פשוטים", "שעשועים מסוכנים", ו"לוקאס". אירוע הירי בהיילנד פארק אתר האינטרנט הרשמי של היילנד פארק (באנגלית) היילנד פארק, באתר אנציקלופדיה בריטניקה (באנגלית) היילנד פארק (אילינוי), דף שער בספרייה הלאומית
מיקולאס אלקנה

מיקולאס אַלֶקְנַה (בליטאית: Mykolas Alekna; נולד ב-28 בספטמבר 2002 בליטא) הוא אתלט ליטאי, סגן אלוף העולם (יוג'ין 2022), אלוף אירופה (מינכן 2022) ושיאן העולם בזריקת דיסקוס. אלקנה הוא בנו של וירגיליוס אלקנה, אלוף אולימפי ואלוף העולם בזריקת דיסקוס. באליפות העולם עד גיל 20 שנערכה בניירובי, קניה זכה אלקנה במדליית זהב בזריקת דיסקוס בתוצאה של 64.04 מטר. באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית כסף בזריקת דיסקוס בתוצאה של 69.27 מטר, אחרי כריסטיאן צ'ה שקבע שיא אליפות חדש של 71.13 מטר ולפני חברו לנבחרת אנדריוס גודז'יוס (67.55 מטר). באליפות העולם שנערכה באוגוסט בבודפשט שבהונגריה זכה אלקנה במדליית ארד בתוצאה של 68.85 מטר, אחרי דניאל סטול משוודיה (71.46 מטר) וכריסטיאן צ'ה (70.02 מטר). בתחרות שנערכה ברומנה, אוקלהומה, ארצות הברית ב-14 באפריל 2024 הוא קבע בזריקת דיסקוס שיא עולם חדש של 74.35 מטר, שיפור לשיא הוותיק ביותר באתלטיקה בן 38 השנים של יורגן שולט מגרמניה המזרחית (74.08 מטר). באולימפיאדת פריז (2024) שבר מיקולאס את השיא אולימפי של אביו מאולימפיאדת אתונה (2004) עם זריקה של 69.97 מטר, עם זאת מספר דקות לאחר מכן השיא נשבר שוב על ידי רוג'ה סטונה שזרק למרחק 70.00 מטר, ומיקולאס זכה במדליית כסף. זריקת דיסקוס: 74.35 מטר (2024), שיא עולם מדיה וקבצים בנושא מיקולאס אלקנה בוויקישיתוף מיקולאס אלקנה, באתר התאחדות האתלטיקה הבין-לאומית
כריסטיאן צ'ה

כריסטיאן צ'ה (בסלובנית: Kristjan Čeh; נולד ב-17 בפברואר 1999 בפטוי שבסלובניה) הוא אתלט סלובני, אלוף העולם (יוג'ין 2022) בזריקת דיסקוס. באליפות אירופה עד גיל 23 שנערכה ביבלה שבשוודיה זכה אלקנה במדליית זהב בזריקת דיסקוס בתוצאה של 63.82 מטר. באליפות העולם שנערכה בדוחה שבקטר סיים במקום 31 בתוצאה של 59.55 מטר. באולימפיאדת טוקיו 2020 סיים צ'ה במקום חמישי בתוצאה של 66.62 מטר. החל מחודש פברואר 2022 החל להתאמן בהדרכתו של האלוף האולימפי גרד קנטר. בתחרות שנערכה בברמינגהאם ב-21 במאי אותה שנה הוא קבע בזריקת דיסקוס שיא אישי חדש של 71.27 מטר. באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית זהב בזריקת דיסקוס בשיא אליפות חדש של 71.13 מטר, לפני מיקולאס אלקנה (69.27 מטר) ואנדריוס גודז'יוס (67.55 מטר), שניהם מליטא. באליפות העולם שנערכה באוגוסט בבודפשט שבהונגריה זכה צ'ה במדליית כסף בזריקת דיסקוס בתוצאה של 70.02 מטר, אחרי דניאל סטול משוודיה (71.46 מטר) ולפני מיקולאס אלקנה (68.85 מטר). זריקת דיסקוס: 71.27 מטר (2022) מדיה וקבצים בנושא כריסטיאן צ'ה בוויקישיתוף כריסטיאן צ'ה, ברשת החברתית פייסבוק כריסטיאן צ'ה, ברשת החברתית אקס (טוויטר) כריסטיאן צ'ה, ברשת החברתית אינסטגרם כריסטיאן צ'ה, באתר olympedia.org כריסטיאן צ'ה, באתר התאחדות האתלטיקה הבין-לאומית Kanter: Kristjan Čeh je mladi Michael Jordan, le v atletiki באתר RTVSLO, ‏ 28 בפברואר 2022 (בסלובנית)
קרחון פיילוט

קרחון פיילוט (באנגלית: Pilot Glacier) הוא קרחון יובלי עמוק ברכס מאונטניר, באזור חוף בורכגרווינק, בארץ ויקטוריה, שבאנטארקטיקה. הקרחון זורם לאורך הצד הדרום-מזרחי של מישור דספשן, ונשפך אל קרחון אוויאייטור. שמו של הקרחון ניתן לו על ידי משלחת החקר הצפונית (the northern party) מטעם משלחת הסקר הגאולוגי האנטארקטי של ניו זילנד (the New Zealand Geological Survey Antarctic Expedition), אשר חקרה את האזור בעונת המחקר (הקיץ האנטארקטי) שבשנים 1962–1963. שם זה ניתן לקרחון, לציון תרומתם של טייסי טייסת צי ארצות הברית VX-6 לחקר אנטארקטיקה. כמחווה לעבודתם המסוכנת של טייסים ושאר אנשי צוות תעופה במבצעי הסיור, המחקר והמדע באנטארקטיקה. "פיילוט" משמעו באנגלית "טייס", כמחווה נוספת לעבודת הטייסים ניתן גם לקרחון אוויאייטור שמו - באנגלית "אוויאייטור" משמעו "טייס".
יונק (פירושונים)

האם התכוונתם ל... יונקים – מחלקת בעלי חיים אישים: וים יונק – מאמן כדורגל הולנדי ורנר יונק – גנרל גרמני פרנטישק יונק – כדורגלן צ'כוסלובקי יונג (פירושונים) יונאק – תנועת נוער ספורטיבית שפעלה בבולגריה
ג'יי רואץ'

מת'יו ג'יי רואץ (באנגלית: Mathew Jay Roach; נולד ב-14 ביוני 1957) הוא יוצר קולנוע וטלוויזיה אמריקאי. ידוע בעיקר בבימוי סדרת סרטי אוסטין פאוורס והסרטים "פגוש את ההורים", "אידיוט מושלם", "הקמפיין", "טרמבו" ו"פצצה". רואץ' זכה גם לשבחי המבקרים על בימוי והפקת סרטי הדרמה הפוליטית של HBO:‏ "Recount" (אנ'), "חוקי המשחק", ו"כל הדרך (אנ')". על עבודתו הוא קיבל ארבעה פרסי אמי בפריים טיים מתוך שש מועמדויות. רואץ' נולד וגדל באלבקרקי שבניו מקסיקו, שם אביו היה עובד צבאי. סיים תואר ראשון בכלכלה באוניברסיטת סטנפורד ב-1980 ולאחר מכן קיבל תואר MFA בהפקת סרטים מאוניברסיטת דרום קליפורניה ב-1986. רואץ' פתח את הקריירה שלו בבימוי עם סרט הקומדיה "גן החיות" ב-1990. בהמשך ביים את הסרט המצליח מבחינה מסחרית "אוסטין פאוורס: מרגל עם סגנון" (1997), בכיכובו של מייק מאיירס. הוא ביים גם את סרטי ההמשך "אוסטין פאוורס: המרגל שתקע אותי" (1999) ו- "אוסטין פאוורס - גולדממבר" (2022). רואץ' ביים גם את סרט הדרמה-קומדיה-ספורט "מסתורין, אלסקה (אנ')", שיצא לאקרנים באוקטובר 1999. הוא המשיך לביים קומדיות מצליחות מבחינה ביקורתית ומסחרית, ביניהן "פגוש את ההורים" (2000) וסרט ההמשך שלה "פגוש את הפוקרס" (2004), "אידיוט מושלם" (2010) ו- "הקמפיין" (2012). לאחר מכן רואץ' התרחב לז'אנרים אחרים, וביים את הדרמה התקופתית הביוגרפית "טרמבו" (2015) ואת הדרמה הביוגרפית "פצצה" (2019), שזכתה במספר מועמדויות לפרסי אוסקר. רואץ' זכה לשבחי המבקרים על בימוי מספר סרטי דרמה פוליטית של HBO. הוא ביים את "ריקאונט" (2008), מה שזיכה אותו בשני פרסי אמי בפריים טיים. לאחר מכן ביים את הסרט "חוקי המשחק", על מסע הבחירות של ג'ון מקיין ושרה פיילין ב-2008, שהוקרן בבכורה במרץ 2012 כאחד הסרטים הנצפים ביותר בתולדות HBO. הסרט זיכה אותו בפרסי אמי נוספים בפריים טיים באותן קטגוריות, כמו גם בפרס גלובוס הזהב למיני סדרה או סרט טלוויזיה הטוב ביותר ופרס פיבודי. הוא ביים גם את הדרמה הביוגרפית "כל הדרך (אנ')", שהוצגה לראשונה במאי 2016 וזיכתה את רואץ' בשתי מועמדויות נוספות לפרס אמי באותן קטגוריות. בשנת 2023, ביים את כל שמונת פרקי הסדרה של "המדבר הגבוה" (אנ') מבית אפל TV פלוס. רואץ' נשוי למוזיקאית והשחקנית סוזנה הופס, סולנית להקת The Bangles, איתה יש לו שני בנים. מפיק בלבד "50 דייטים ראשונים" (2004) (מפיק בפועל) "מדריך הטרמפיסט לגלקסיה" (2005) "בוראט" (2006) "ברונו" (2009) "פגוש את הפוקרס הקטנים" (2010) מדיה וקבצים בנושא ג'יי רואץ' בוויקישיתוף ג'יי רואץ', במסד הנתונים הקולנועיים IMDb (באנגלית) ג'יי רואץ', באתר AllMovie (באנגלית) ג'יי רואץ', באתר Rotten Tomatoes (באנגלית) ג'יי רואץ', באתר Box Office Mojo (באנגלית) ג'יי רואץ', במסד הנתונים הקולנועיים KinoPoisk (ברוסית) ג'יי רואץ', באתר MusicBrainz (באנגלית) ג'יי רואץ', באתר Discogs (באנגלית) Katcy Stephan, Benedict Cumberbatch and Olivia Colman to Star in Jay Roach’s ‘The War of the Roses’ Reimagining for Searchlight, Variety, ‏2024-04-01 (באנגלית אמריקאית)
ואנגליס פבלידיס

ואנגליס פבלידיס (ביוונית: Βαγγέλης Παυλίδης; נולד ב־21 בנובמבר 1998) הוא כדורגלן יווני, המשחק בעמדת החלוץ בבנפיקה ליסבון ובנבחרת יוון. ב-9 באפריל 2016 חתם פאבלידיס בבוכום על חוזה מקצועי ראשון עד קיץ 2019. הוא סיפק שערים ובישולים בקבוצה עד גיל 19 של המועדון (ב-45 משחקים כבש 20 שערים ו-13 בישולים). הודות לכך פבלידיס נבחר על פי פיפ"א לאחד מ-15 הכישרונות הגדולים ביותר באליפות אירופה הקודמת עד גיל 17. ב-15 במאי 2016 הוא ערך את הופעת הבכורה בקבוצה הבוגרת של המועדון בניצחון 2–4 על פ.צ היידנהיים. ב-26 בינואר 2018 הושאל לבורוסיה דורטמונד ב' למחצית השנייה של העונה. ב-17 בינואר 2019 הושאל לוילם II מהליגה ההולנדית עם לסיום העונה. ב-23 בינואר הוא הבקיע את שערו הראשון בקבוצה בניצחון 3–2 על טוונטה בגביע ההולנדי. ב-16 בפברואר הוא הבקיע את שערו הראשון בליגה בהפסד 2–3 לויטסה ארנהם. בסיום העונה על חוזה קבוע בוילם II ועזב את בוכום. ב-9 ביולי 2021 חתם פבלידיס על חוזה עד 2025 בא.ז. אלקמאר. ב-14 באוגוסט הוא ערך את הופעת הבכורה בהפסד 0–1 לואלבייק. את שער הבכורה הוא כבש ב-29 באוגוסט בניצחון 1–3 על פורטונה סיטארד. סך הכל כבש פבלידיס 18 שערי ליגה ב-37 הופעות בעונתו הראשונה בקבוצה. ב-1 ביולי 2024 חתם פבלדיס לחמש שנים בבנפיקה ליסבון. ב-29 באוגוסט 2019 פבלידיס זומן לנבחרת יוון הבוגרת לקראת משחקי מוקדמות יורו 2020 נגד פינלנד וליכטנשטיין. הוא ערך את הופעת הבכורה שלו בנבחרת ב-5 בספטמבר בהפסד 0–1 לפינלנד. ב-15 באוקטובר הוא כבש שער בכורה במדים הלואמיים בניצחון 1–2 על בוסניה והרצגובינה. מדיה וקבצים בנושא ואנגליס פבלידיס בוויקישיתוף ואנגליס פבלידיס, באתר Transfermarkt ואנגליס פבלידיס, באתר Fussballdaten.de (בגרמנית) ואנגליס פבלידיס, באתר Soccerway ואנגליס פבלידיס, באתר WorldFootball.net ואנגליס פבלידיס, באתר National Football Teams ואנגליס פבלידיס, באתר FootballDatabase.eu Αγόρασε Παυλίδη η Βίλεμ, Enwsi.gr, ‏29 באפריל 2019 (ביוונית) Η Αλκμάαρ ανακοίνωσε τον Βαγγέλη Παυλίδη έως το 2025, www.sport24.gr (ביוונית)
סיגנה סוונדסן

סיגנה סוונדסן (בדנית: Signe Svendsen;‏ נולד ב-16 באוקטובר 1974) היא זמרת ומנחת טלוויזיה דנית. סיגנה סוונדסן נולדה בעיירה ניובורג. היא סיימה לימודי בית ספר ולמדה מוזיקה בקונסרבטוריון של קופנהגן אותו סיימה בשנת 2003. בשנת 2001 היא שרה ביחד אם להקה דנית Rollo & King שיר שזכה בפרס בתחרות שירים דנית, הגיע למקום השלישי במצעד הפזמונים והיה נציג של דנמרק ב-אירוויזיון 2001 בה הוא זכה במקום השני. בשנת 2002 היא הגישה ציונים דנים של תחרות זו (השיר הדני הגיע למקום האחרון בתחרות). בעקבות הצלחתה בשנת 2003 סוונדסן הוזמנה להנחות תוכנית טלוויזיה לצד ביארנה סלוט כריסטיאנסן. בהמשך היא עשתה עם כריסטיאנסן תוכניות טלוויזיה נוספות ‏Signe og B.S. på afveje i (2003) ו- Signe & B.S. i Tasmanien (2004) . היא הייתה מנחה של תוכניות נוספות ובשנים 2006–2011 הייתה חלק של צוות Spørg Charlie בערוץ TV 2 Charlie. במקביל לקריירה בטלוויזיה סוונדסן המשיכה לשיר. בשנים 2007–2010 היא שרה לצד נילס האוסגארד. היא המשיכה לשתף פעולה איתו להופיע בהופעותיו עד לשנת 2015. בשנת 2010 היא שחררה את האלבום הראשון שלה Ny passager. הוא הגיע למקום ה-12 במצעד הפזמונים הדני. סוונדסן כתבה בעצמה 8 שירים מ-10 שהיו באלבום. לאחר הוצאת האלבום סוונדסן ערכה סיבוב הופעות בה שיתפה מוזיקאים דנים נוספים. היא שחררה אלבום Live 2010 לאחר סיום ההופעות. בשנת 2012 היא שחררה שיר Din Sang. בהמשך הוא נכלל באלבומה השני שהגיע למקום השלישי במצעד הפזמונים. גם לאחר הופעות עם שירי אלבום זה יצא אלבום Sange på Tour (2012). סוונדסן עשתה אלבומים נוספים בשנים 2016 ו-2020 אך הם לא זכו לאותה הצלחה. סיגנה סוונדסן, ברשת החברתית אקס (טוויטר) סיגנה סוונדסן, במסד הנתונים הקולנועיים IMDb (באנגלית) סיגנה סוונדסן, באתר Last.fm (באנגלית) סיגנה סוונדסן, באתר AllMusic (באנגלית) סיגנה סוונדסן, באתר MusicBrainz (באנגלית) סיגנה סוונדסן, באתר Discogs (באנגלית) סיגנה סוונדסן, באתר Songkick (באנגלית) אתר האינטרנט הרשמי של סיגנה סוונדסן
ג'ורג'ו סקלוויני

ג'ורג'ו סקלוויני (באיטלקית: Giorgio Scalvini; נולד ב־11 בדצמבר 2003) הוא כדורגלן איטלקי המשחק בעמדת הבלם באטאלנטה ובנבחרת איטליה. סקלוויני החל לשחק כדורגל בברשה בגיל 10, ושיחק בקבוצות הנוער של אטאלנטה מאז 2015. הוא שיחק לראשונה במדי אטאלנטה הבוגרת ב-24 באוקטובר 2021, בגיל 17, בתיקו 1-1 במסגרת הסרייה א' מול אודינזה. ב-18 באפריל 2022 כבש את שערו הראשון בקריירה בהפסד של אטאלנטה 2–1 להלאס ורונה. סקלוויני ייצג את נבחרות איטליה בכל נבחרות הנוער. הוא ערך את הופעת הבכורה שלו בנבחרת איטליה עד גיל 21 ב-16 בנובמבר 2021, בגיל 17, כששיחק במשחק ידידות בו ניצחה הנבחרת האיטלקית 4–2 את רומניה. ב-24 בינואר 2022, זומן סקלוויני לראשונה לסגל הנבחרת הבוגרת של איטליה. הוא ערך את הופעת הבכורה שלו בנבחרת בתבוסה 5–2 לגרמניה ב-14 ביוני 2022. אטאלנטה הליגה האירופית: 2023/24 אישיים השחקן האיטלקי המצטיין עד גיל 21 (לפי טוטוספורט): 2023 מדיה וקבצים בנושא ג'ורג'ו סקלוויני בוויקישיתוף ג'ורג'ו סקלוויני, באתר Transfermarkt ג'ורג'ו סקלוויני, באתר Fussballdaten.de (בגרמנית) ג'ורג'ו סקלוויני, באתר Soccerway ג'ורג'ו סקלוויני, באתר BDFutbol ג'ורג'ו סקלוויני, באתר WorldFootball.net ג'ורג'ו סקלוויני, באתר National Football Teams ג'ורג'ו סקלוויני, באתר FootballDatabase.eu Paolo Siotto, Chi è Giorgio Scalvini, talentuoso difensore dell'Atalanta, SerieBnews.com, ‏26 במאי 2021 (ב־)
קוני קונוויי

קוני מארי קונוויי (באנגלית: Connie Marie Conway; נולדה ב-25 בספטמבר 1950) היא פוליטיקאית אמריקאית, שכיהנה לקצרה כחברת בית הנבחרים של ארצות הברית מטעם מחוז הקונגרס ה-22 של מדינת קליפורניה. נבחרה לראשונה לקונגרס של ארצות הברית בבחירות מיוחדות שהתקיימו ביוני 2022 להחלפתו של נציג המחוז המתפטר דווין נונס. בשנים 2008–2014 שירתה באספה המדינתית של קליפורניה, ובארבע השנים האחרונות לכהונתה שם (2014-2010) שירתה כמנהיגת סיעת המיעוט באספה. קונוויי נולדה בבייקרספילד שבקליפורניה. היא למדה במכללת הסקוויות (College of the Sequoias) שבעיר וייסייליה ולאחר מכן באוניברסיטת המדינה של קליפורניה בפרזנו (אנ'). אביה, ג'ון קונוויי, היה חבר במועצת המפקחים של מחוז טולארי מ-1981 ועד למותו בשנת 1991. בשנים 1988–1991 עבדה קונוויי כמתאמת בריאות במרכז הרפואי "Kaweah Delta". לאחר מכן, עד לשנת 1994, עבדה במרפאה "Sweet's Home Medical". בשנים 1994–2000 קונוויי הייתה מנהלת מחוזית ב"תאגיד קורוול" (CorVel Corporation). במשך שמונה שנים הייתה קונוויי חברה במועצת המפקחים של מחוז טולארי. ב-2005 וב-2008 הייתה יושבת ראש המועצה. נוסף על כך, קונוויי עמדה בראש "שותפות קליפורניה עבור עמק סן חואקין" במינוי ישיר ממושל קליפורניה. השותפות פועלת לשיפור הכלכלה ואיכות החיים בעמק סן חואקין על ידי מתן המלצות מדיניות למושל. ב-2006 כיהנה קונוויי כנשיאת איגוד מחוזות קליפורניה, המייצג את 58 המחוזות בקליפורניה ברמה המדינתית והפדרלית. מאוחר יותר היא הפכה למנהלת אגודת המחוזות הלאומית, עמדה בראש ועדת החברוּת שלה ועבדה בוועדה לפיתוח כלכלי של האגודה. בבחירות 2008 נכנסה לחיים הפוליטיים במטרה לרשת את מקומו של ביל מייז באספה המדינתית של קליפורניה, הבית התחתון של בית המחוקקים המדינתי. בבחירות המקדימות של המפלגה הרפובליקנית ניצבה בפני שני מתמודדים אחרים עליהם גברה ונבחרה למועמדת המפלגה ולבסוף לחברת האספה. לאחר בחירתה מחדש לאספה ב-2 בנובמבר 2010 נבחרה קונוויי על ידי עמיתיה הרפובליקנים כמנהיגת הסיעה באספה לאחר התכנסות סגורה של הרפובליקנים באספה ב-4 בנובמבר. היא נבחרה לתפקיד פה אחד לאחר שמנהיג הסיעה הקודם, מרטין גאריק, התפטר מהתפקיד. קונוויי הייתה האישה הראשונה שכיהנה כמנהיגת הסיעה הרפובליקנית באספה מאז 1981. בבחירות מיוחדות לבית הנבחרים של ארצות הברית במחוז הקונגרס ה-22 של קליפורניה הייתה קונוויי מועמדת המפלגה הרפובליקנית להחלפתו של חבר הקונגרס הפורש דווין נונס, שפרש מתפקידו בינואר 2022. ב-7 ביוני אותה שנה נבחרה לקונגרס ה-117 של ארצות הברית, והושבעה לתפקידה ב-14 ביוני. קונוויי הודיעה שאין בכוונתה להתמודד בבחירות הרגילות במחוז ה-22 במסגרת הבחירות בארצות הברית בנובמבר 2022 ועל כן כהונתה תמה בתחילת 2023. מדיה וקבצים בנושא קוני קונוויי בוויקישיתוף אתר האינטרנט הרשמי של קוני קונוויי בבית הנבחרים האמריקאי (באנגלית) קוני קונוויי, ברשת החברתית פייסבוק קוני קונוויי, ברשת החברתית אקס (טוויטר) קוני קונאויי, באתר המדריך הביוגרפי של הקונגרס של ארצות הברית (באנגלית) קוני קונוויי, ברשת החברתית אקס (טוויטר) קוני קונאויי, ברשת החברתית פייסבוק סימה מטה ופריסקילה וגה, Former GOP legislative leader Connie Conway advances to runoff to replace Devin Nunes, באתר לוס אנג'לס טיימס, 5 באפריל 2022 (באנגלית) מייקל שניל, California Rep. Conway sworn in to finish Nunes’s House term, באתר The Hill‏, 14 ביוני 2022 (באנגלית) Wang, Jackie; Ackley, Kate (2022-06-08). "House special election winner Conway OK with being short-timer". Roll Call (באנגלית). נבדק ב-2022-06-29.
A Starlight Symphony

A Starlight Symphony הוא סיבוב הופעות של הזמרת-יוצרת האנגלייה שרה ברייטמן, אשר לא נתמך על גבי אלבום מסוים. סיבוב ההופעות החל ב-12 באוקטובר 2022, והסתיים ב-22 באוקטובר 2022. ב-1 ביוני 2022 פרסמה ברייטמן באתר האינטרנט הרשמי שלה פוסט בו הצהירה על סיבוב הופעות חדש במסגרתו יחולקו מרצ'נדייז ומוצרי אספנות שונים, כמו גם קוקטיילים ושמפניות וזאת, בנוסף לכך שהוא קוטלג כ"סיבוב הופעות VIP". בהמשך לכך, הוכרזו שלושה תאריכים של הופעות בלאס וגאס. סיבוב ההופעות התקיים ברחבי ארצות הברית ומקסיקו בלבד, וכלל כ-7 הופעות בסך הכול. ב-1 ביוני 2022 פרסמה ברייטמן באתר האינטרנט הרשמי שלה פוסט בו הצהירה על סיבוב הופעות חדש, בשם "A Starlight Symphony". באותו הפוסט, נכתב "אל תפספסו את ההזדמנות לבלות את הזמן בחייכם ולפגוש את שרה באופן אישי בתיאטרון הוונציאני היפה בלאס וגאס". ב-16 ביוני פורסם פוסט נוסף בו נחשפו פרטים נוספים אודות סיבוב ההופעות. ב-22 ביוני הוצעו למכירה כרטיסים נוספים לאור ההיענות ברחבי העולם. פוסט נוסף פורסם ב-29 ביוני באותה השנה. אתר האינטרנט הרשמי של A Starlight Symphony Sarah Brightman: 'A Starlight Symphony' Tour Trailer, Sarah Brightman (באנגלית אמריקאית) TOUR/EVENTS, Sarah Brightman (באנגלית אמריקאית) NEW 'A Starlight Symphony' Tour Spotlight: The Diamond Meet & Greet VIP Experience Package - LAS VEGAS, Sarah Brightman (באנגלית אמריקאית) Make Your Evening Sparkle Even Brighter with the Diamond M&G VIP Experience Package!, Sarah Brightman (באנגלית אמריקאית) Enhance 'A Starlight Symphony' with the Gold VIP Experience Package!, Sarah Brightman (באנגלית אמריקאית) Go "All in" on an Evening to Remember with the Spectacular 'A Starlight Symphony' "High Roller" VIP Experience Package, Sarah Brightman (באנגלית אמריקאית)
איירון הארט

איירון הארט (באנגלית: Iron Heart, "לב הברזל") היא דמות בדיונית של גיבורת-על המופיעה בחוברות הקומיקס איירון מן ביקום מארוול קומיקס. דמותה הופיעה לראשונה במלואה בחוברת Invincible Iron Man Vol.4 #6 מאפריל 2017 ונוצרה על ידי הכותב בריאן מייקל בנדיס והמאייר מייק דיאודטו. רירי ויליאמס היא ילדת פלא בת 15, סטודנטית להנדסה. היא מתגוררת עם אמה רוני ודודתה שרון בשיקגו לאחר מות אביה דמיטריוס "רירי" ויליאמס. כילדה מחוננת וגאונה, היא החלה לימודי מלגה במכון הטכנולוגי של מסצ'וסטס. היא עיצבה לבדה חליפת שריון בדומה לזו של איירון מן באמצעות חומרים אותם גנבה מהקמפוס. כאשר אבטחת הקמפוס התדפקה על דלתה, היא ברחה עם החליפה. כאשר ויליאמס מונעת משני אסירים להימלט ממתקן כליאה בניו מקסיקו, חליפת השריון שלה ניזוקה והיא ממשיכה לשכלל את החליפה בביתה, למורת רוחה של דודתה. טוני סטארק שומע על הישגיה של רירי ויליאמס ויוצא לפגוש אותה. במהלך פגישתם, הוא מסכים לקחת חסות עליה ועל החלטתה להפוך לגיבורת-על. דמותה של רירי ויליאמס מופיעה בהופעת הבכורה בסרט היקום הקולנועי של מארוול "הפנתר השחור: ואקאנדה לנצח", בגילומה של דומיניק ת'ורן, והיא תשוב לגלם את הדמות בסדרה "איירון הארט" עבור שירות הסטרימינג דיסני+. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Invincible Iron Man Vol.3 #7, May 2016 Invincible Iron Man Vol.3 #11, September 2016 Invincible Iron Man Vol.3 #12, October 2016 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.